પંજાબ નેશનલ બેન્કના બહાર આવેલા કૌભાંડ બાદ સિટી યુનિયન બેન્ક પર હેકર્સ દ્વારા હુમલો થયો હોવાના સમાચાર બહાર આવ્યા છે. હેકર્સ દ્વારા બેન્કમાંથી બાર કરોડથી પણ વધુની રકમ ટ્રાન્સફર કરવામાં આવી છે. આ રકમ દુબઇ, ચીન કે તુર્કીમાં ટ્રાન્સફર કરવામાં આવી છે. ‘સ્વિફ્ટ’ એક કોડ હોય છે અને આ કોડ દ્વારા દુનિયાભરમાં બેન્કની ઓળખ થાય છે. હેકર્સે સ્વિફ્ટ પ્લેટફોર્મનો ઉપયોગ કરીને આ રકમ ટ્રાન્સફર કરી છે. દરમિયાન આ સમાચારોને પગલે શરૂઆતે બેન્કના શેરમાં ૪.૧૪ ટકાનો ઘટાડો નોંધાઇ ૧૬૫ના મથાળે ટ્રેડિંગમાં જોવા મળ્યો હતો.